Μπιγκ Σόου

Ο Πωλ Ντόναλντ Γουάϊτ ο δεύτερος (Paul Donald Wight the second. Γέννηση 8 Φεβρουάριου 1972), περισσότερο γνωστός ως The big show είναι Αμερικανός παλαιστής, αλλά και περιστασιακός ηθοποιός. Έχει συμβόλαιο με την εταιρεία πάλης AEW (All Elite Wreslting). Έμεινε περισσότερο γνωστός για τη δουλειά του στην εταιρία πάλης WWE εταιρεία για την οποία δούλεψε από το 1999 έως το 2021 οπότε και αποχώρησε από την εταιρεία για να πάει στο AEW. Ειναι γνωστός για το μεγάλο του ύψος το οποίο ξεπερνάει τα 215 εκατοστά. Έχει παρομοιαστεί με τον Αντρέ Ρουσιμόφ ή Αντρέ ο Γίγαντας όπως έμεινε γνωστός.

 Όπως και ο Αντρέ ο Γίγαντας, έπασχε από την ασθένεια Μεγαλακρία, κάτι σαν τον γιγαντισμό. Στα 12 του ήταν 1.88 μέτρα ύψος και 100 κιλά. Στα 19 του εντάχθηκε στην ομάδα μπάσκετ του σχολείου του με ύψος 2.16, ενώ δοκιμάστηκε και στο ποδόσφαιρο. Ο γιγαντισμός του, θεραπεύτηκε με εγχείρηση στις αρχές της δεκαετίας του '90. Παντρεύτηκε πρώτη φορά το 1997, τη Μελίσα Αν Πιάβις, χώρισαν το 2000 και το διαζύγιό τους εκδόθηκε το 2002. Έχουν μαζί μια κόρη, τη Σιέρα. Με τη δεύτερη γυναίκα του, την Μπες Κατραμάντος, παντρεύτηκε αμέσως μετά την έκδοση του διαζυγίου του, το 2002. Μαζί της έχει αποκτήσει δύο παιδιά. Ξεκίνησε τη καριέρα του στην πάλη το 1995, με το όνομα "ο Γίγαντας", ενώ δηλωνόταν στο σενάριο, ως υιός του Αντρέ του Γίγαντα. Λόγω του ύψους του, έγινε ιδιαίτερα δημοφιλής σύντομα και στάθηκε στο πλευρό μεγάλων ονομάτων και αντιμετώπισε επίσης θρύλους του χώρου. Στην ομαδική κατηγορία έχει γίνει πρωταθλητής 8 φορές, ενώ έχει δημιουργήσει ομάδες με διάφορους παλαιστές για πολύ καιρό. Με τον Αντερτέικερ κατέκτησαν δύο φορές τους τότε Παγκόσμιους Ομαδικούς τίτλους το 1999, και άλλη μία φορά το 2005 με τον Κέιν, με τον οποίο υπήρξε σπουδαία ομάδα, ενώ το 2011 ξανα έγιναν ομάδα για να κατακτήσουν τους τότε ενοποιημένους ομαδικούς τίτλους. Με εκείνον όμως που δημιούργησε δυναμικό δίδυμο, ήταν ο Κρις Τζέρικο. Μαζί έγιναν ομαδικοί πρωταθλητές και από πολλούς χαρακτηρίστηκαν η ομάδα της χρονιάς. Ομάδα έφτιαξε για λίγο διάστημα και με τον Μιζ που κατέκτησαν μαζί τον ομαδικό τίτλο. Έχει περάσει και από τον ρόλο του "κακού" αλλά και από τον ρόλο του "συμπαθητικού" του κοινού. Ο Μπιγκ Σόου, έχει καταφέρει να στεφθεί πέντε φορές Παγκόσμιος Πρωταθλητής στο WWE, έχοντας γίνει 1 φορά πρωταθλητής ECW, 2 φορές πρωταθλητής Βαρέων Βαρών και 2 φορές πρωταθλητής WWE. Επίσης, έχει κατακτήσει από 1 φορά το Διηπειρωτικό Πρωτάθλημα WWE, 1 φορά το Πρωτάθλημα Ηνωμένων Πολιτειών WWE και 3 φορές το Σκληροπυρηνικό πρωτάθλημα. Με την υποκριτική ασχολείται περιστασιακά, παίζοντας ρόλους κομπάρσου, αλλά και μερικούς πρωταγωνιστικούς, όπως στο "Knucklehead" το 2010. Έχει συμμετάσχει σε εφτά ταινίες ως σήμερα. Επίσης, έχει εμφανιστεί αρκετές φορές στην τηλεόραση σαν γκεστ σταρ, υποδυόμενος τις περισσότερες φορές τον εαυτό του. Παγκόσμιο Πρωτάθλημα Βαρέων Βαρών WCW (2 φορές) Παγκόσμιο Ομαδικό Πρωτάθλημα WCW, με τους Λεξ Λούγκερ, Στινγκ και Σκοτ Χαλ Νίκη στο WCW World War 3 (1996) Νίκη στο King of Cable (1996) Πρωτάθλημα WWE (2 φορές) Παγκόσμιο Πρωτάθλημα Βαρέων Βαρών (2 φορές) Παγκόσμιο Πρωτάθλημα ECW (1 φορά) Διηπειρωτικό Πρωτάθλημα WWE (1 φορά) Ομαδικό Πρωτάθλημα WWE, με τους Κρις Τζέρικο, Μιζ και Κέιν Παγκόσμιο Ομαδικό Πρωτάθλημα, με τους Άντερτέικερ (2), Κέιν, Κρις Τζέρικο και Μιζ Πρωτάθλημα Ηνωμένων Πολιτειών WWE (1 φορά) Σκληροπυρηνικό Πρωτάθλημα WWE (1 φορά) Ο Μπιγκ Σόου πήρε τα εξής βραβεία από το περιοδικό Wrestling Observer Newsletter: Καλύτερος ανερχόμενος (1996) Χειρότερη κόντρα της χρονιάς (1999), με τον Μπιγκ Μπος Μαν Χειρότερος παλαιστής (2001, 2002) Πιο ντροπιαστικός παλαιστής (2002) Chokeslam Ko punch / WMD Abdominal stretch Bearhug Big boot Corner slingshot splash Elbow drop Fallaway powerbomb Headbutt Military press slam Running senton Sidewalk slam Spear Vertical suplex Προφίλ στο WWE.com Προφίλ στο IMDb.com Προφίλ στο OWoW.com